
Vaideotsuse kinnitamine (AS EESTI ESM)
1. Asjaolud ja menetluse käik

Narva linna ja OÜ PÕHJA PEALINN vahel 20.11.2006 sõlmitud kokkuleppe (Narva notari Tatjana Boitsova notariaalregistri nr 11338), mida on muudetud 24.04.2007 lepingu muutmise lepinguga (Narva notari Tatjana Boitsova notariaalregistri nr 3944); 14.05.2008 lepingu muutmise lepinguga (Narva notari Tatjana Boitsova notariaalregistri nr 5459); 25.05.2009 lepingu muutmise lepinguga (Narva notari Tatjana Boitsova notariaalregistri nr 5352), kohaselt kohustus OÜ PÕHJA PEALINN investeerima Narvas aadressil Sepa 10 omandatud varasse 5865087,00 krooni vastavalt järgmisele graafikule:

kuni 31.12.2010 - 365 087 krooni;

kuni 31.12.2012 - 5 500 000 krooni.

24.09.2009 ühines OÜ PÕHJA PEALINN AS-iga EESTI ESM ning seejärel kustutati OÜ PÕHJA PEALINN äriregistrist. Käesolevajal on Narvas Sepa 10 asuva ehitise omand ja kõik sellega seonduvad õigused ja kohustused ühinemise tulemusel üle läinud AS-ile EESTI ESM. 07.01.2011 esitas AS EESTI ESM investeeringute aruande ning taotluse investeerimiskohustuste täitmise tähtaegade muutmiseks, milles ta palub:

- arvesse võtta tähtajaks 31.12.2010 tehtud investeeringud 191 000,00 krooni (aruanne on kontrollitud, summa arvesse võetud),

- pikendada täitmata investeerimiskohustuse summas 174087,0 krooni tähtaega kuni 31.12.2011 (selleks tähtajaks on AS-il EESTI ESM kavas lammutada Narvas Sepa 10 asuv poollagunenud hoone kuni soklikorruse kõrguseni, et tagada sealt läbi kulgeva soojustrassi normaalne töö, maa-ala heakorrastus),

- pikendada tähtajaks 31.12.2012 ettenähtud investeeringute summas 5 500 000,0 krooni tegemise tähtaega kuni 31.12.2015,

- mitte rakendada 25.05.2009 lepingu muutmise lepingu punktis 2.3. ettenähtud leppetrahvi.

Tähtaegade muutmise vajadus on tingitud sellest, et seoses majanduskriisiga on nõudlus uute eluruumide ja äriruumide järele oluliselt langenud, mille tulemusena on AS EESTI ESM tulud ehitusvaldkonnas vähenenud. 2010.a on kehtestatud Sepa 10 maa-ala detailplaneering, erastatud maa, kinnistu on kantud kinnistusraamatusse, teostatakse projekteerimistöid.

AS EESTI ESM taotlust arutati Narva Linnavalitsuse linnavarakomisjoni 16.02.2011 istungil (protokoll nr 2) ning võeti vastu otsus:

-  Pidada võimalikuks rahuldada AS EESTI ESM taotlus 25.05.2009 lepingu muutmise lepingu (Narva notari Tatjana Boitsova notariaalregistri nr 5352) punktides 2.1 ja 2.2 ettenähtud Sepa 100mandatud varasse investeerimise tähtaegade pikendamiseks:

- Lugeda Narvas Sepa 10 asuva ehitise rekonstrueerimise lõpetamise uueks tähtajaks 31.12.2015. 

- Pikendada tähtajaks 31.12.2010 täitmata investeerimiskohustuse summas 11 126,19 eurot (174 087,0 krooni) täitmise tähtaega kuni 31.12.2011.

- Pikendada tähtajaks 31.12.2012 ettenähtud investeeringute summas 351514,07 eurot (5500000,0 krooni) tegemise tähtaega kuni 31.12.2015.

- Mitte rakendada AS EESTI ESM suhtes 25.05.2009 lepingu muutmise lepingu punktis 2.3 ettenähtud trahvi.

- Linnavara- ja Majandusametil esitada antud küsimus Narva Linnavalitsuse istungile sellekohase korralduse vastuvõtmiseks.

Narva Linnavalitsuse poolt oli 23.02.2011 vastu võetud korraldus nr 172-k lepinguliste kohustuste täitmise tähtaja pikendamiseks ning 15.03.2011 oli Narva linna ja Aktsiaseltsi EESTI ESM vahel sõlmitud vastavasisuline lepingu muutmise leping (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 860 all).

Seisuga 31.12.2011.a investeeriti 10 250 eurot (investeerimata jäi 876,19 eurot).

15.01.2016 esitas Aktsiaselts EESTI ESM aruande investeeringute täitmise kohta ja taotluse, milles palub vabastada aktsiaseltsi investeeringute tegemisest või pikendada investeeringute tegemise tähtaega kuni 2025. a ning mitte kohaldada lepingu ja linnavara võõrandamise korraga ette nähtud leppetrahvi.

Esitatud aruande alusel arvestati lepinguliseks tähtajaks 31.12.2015 tehtud investeeringuteks summa 3 432,63 eurot (investeerimata jäi 348 081 ,44 eurot). Seega moodustab käesoleva aja seisuga tegemata investeeringute summa kokku 348 957,63 eurot. Lepingulised kohustused (Narva linnas Sepa tn 10 asuva ehitise rekonstrueerimistööde lõpetamine) ei ole täidetud.

Aktsiaseltsi EESTI ESM taotlust arutati Narva Linnavalitsuse linnavarakomisjoni 06.04.2016 koosolekul (protokoll nr 4). Võttes arvesse lepinguliste kohustuste mitmekordseid pikendamisi ilma sanktsioone rakendamata ja seda, et omandatud varasse oli pika aja jooksul investeeritud suhteliselt väike summa, võrreldes endale võetud kohustuste summaga, kohaldada  Aktsiaseltsi EESTI ESM suhtes leppetrahvi 34 896 eurot ehk 10% ulatuses tegemata investeeringute summast 348 957,63 eurot. Pärast leppetrahvi tasumist pikendada investeeringute tegemise tähtaega kuni 31.12.2025. 

Narva Linnavalitsuse poolt oli 04.05.2016.a vastu võetud korraldus nr 574-k, millega otsustati:

· määrata Aktsiaseltsile EESTI ESM trahv 34896 eurot (kolmkümmend neli tuhat kaheksasada üheksakümmend kuus) eurot (10% ulatuses tegemata investeeringute summast 348957,63 eurot). Trahv tasuda Narva Linnavalitsuse Arhitektuuri- ja Linnaplaneerimise Ameti (registrikood 75029820) pangakontole nr EE6710I0220034033017 SEB Pangas ühe kuu jooksul korralduse teatavakstegemisest arvates. Trahvi tasumine ei vabasta Aktsiaseltsi EESTI ESM endale võetud kohustuse täitmisest;

· pärast trahvi tasumist pikendada Aktsiaseltsile EESTI ESM (registrikood 10176697, asukoht Vestervalli 2m-I, Narva) 15.03.2011 Narva linna ja Aktsiaseltsi EESTI ESM vahel sõlmitud lepingu muutmise lepinguga (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 860 all) määratud lepinguliste kohustuste (Narva linnas Sepa tn 10 asuva ehitise rekonstrueerimistööde lõpetamine) täitmise tähtaja kuni 31.12.2025;

· volitada linnapead Tarmo Tammistet allkirjastama Narva linna nimel vastav notariaalne kokkuleppe muutmise leping.

Antud korralduse peale esitas AS-i Eesti ESM lepinguline esindaja vaide. Vaide kohta tuleb teha vaideotsus (vaideotsuse tekst on lisatud) 
2. Õiguslikud alused

Haldusmenetluse seaduse § 73 lg 2 kohaselt, kui haldusakti andnud või toimingu sooritanud haldusorgani üle teenistuslikku järelevalvet teostavat organit ei ole, lahendab vaide haldusakti andnud või toimingu sooritanud haldusorgan.  Kohaliku omavalitsuse korralduse seadus ei näe ette linnavalitsuse üle teenistuslikku järelevalvet teostavat organit.
Seega on Narva Linnavalitsus pädev lahendama vaiet. 

3. Otsus

3.1. Kinnitada AS Eesti ESM vaide kohta tehtud vaideotsus lisatud redaktsioonis. 

3.2. Volitada linnapead Tarmo Tammiste’t Narva linna nimel allkirjastama vaideotsuse
4. Rakendussätted

4.1.
Narva Linnavalitsuse Arhitektuuri- ja Linnaplaneerimise Ametil teha korraldus teatavaks AS-ile Eesti ESM.

4.2.
Korraldus jõustub seadusega sätestatud korras.

4.3.
Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

linnapea 
                                                                     linnasekretär






